IHF
<s>Međunarodna rukometna federacija (engleski: International Handball Federation, IHF; francuski: Fédération internationale de handball, FIH; njemački: Internationale Handballföderation, IHF) je najviše međunarodno administrativno za rukomet, rukomet na pijesku, rukomet za invalide i rukomet na snijegu.</s><s>U tom svojstvu, IHF je ne samo krovna svjetska rukometna organizacija, već je i zadužen za organizaciju najvećih međunarodnih natjecanja, među kojima su IHF Svjetsko prvenstvo u rukometu i IHF Svjetsko prvenstvo u rukometu za žene, ali i međunarodno klupsko natjecanje IHF Super Globe.</s>

<s>Središte IHF-a je u Baselu, a organizacija trenutno broji 204 članice; službeni jezici su engleski, njemački i francuski.</s><s>Trenutni predsjednik organizacije je Hassan Moustafa, koji je na toj poziciji od 2000. godine.</s>

<s>Historija</s>

<s>IHF je osnovan 11. srpnja 1946. godine u Kopenhagenu kao krovna organizacija koja bi nadgledala međunarodne utakmice između osam država osnivačica, koje su bile Danska, Finska, Francuska, Nizozemska, Norveška, Poljska, Švedska i Švicarska.</s><s>Za prvog predsjednika izabran je Šveđanin Gösta Björk, dok je prvi glavni tajnik bio Carl Filip Borgh, također Šveđanin.</s>

<s>Organizacija je postepeno rasla i 1954. godine je u Švedskoj održano prvo svjetsko prvenstvo za muškarce pod ingerencijom IHF-a (prvenstvo iz 1938. nije bilo organzirano od strane IHF-a), na kojem je sudjelovalo šest reprezentacija.</s><s>Tri godine kasnije, SFR Jugoslavija je bila domaćin prvom ikad održanom svjetskom prvenstvu za žene, na kojemu je sudjelovalo devet reprezentacija.</s><s>Od 1972., IHF je zadužen i za organizaciju olimijskog turnira u rukometu.</s>

<s>Organizacija danas broji 204 članice sa šest kontinenata, raspoređenih na pet kontinentalnih federacija; status OHF-a, oceanijske federacije, sporan je jer, iako službeno postoji, IHF joj ne priznaje status kontinentalne federacije od 2014. godine.</s><s>Broj članica je u narednom periodu povećan na 209, a početkom 2018. godine došlo je do podjele PATHF-a na Sjevernoameričku i karipsku rukometnu konfederaciju (NACHC) te Rukometnu konfederaciju Južne i Srednje Amerike (SCAHC).</s>

<s>Struktura i članstvo</s>

<s>Sjedište IHF-a nalazi se u Baselu, u Švicarskoj, a sama federacija osnovana je i egzistira prema švicarskom pravu i pravilima o udrugama.</s><s>Vrhovni pravni akt je Statut, koji definira osnovna pravila funkcioniranja same federacije.</s><s>Prema Statutu, IHF je jedini predstavnik međunarodnog rukometa priznat od strane MOK-a, a članstvo u federaciji ostvaruju nacionalni rukometni savezi priznati od strane IHF-a; samo jedan savez po državi može imati status službene članice IHF-a.</s><s>Statut detaljno regulira i prava i obveze IHF-a kao federacije te iznosi njezine osnovne ciljeve.</s>

<s>Članstvo u organizaciji posebno je regulirano u glavi III.</s><s>Statuta.</s><s>Prema tim odredbama, status članice odobrava isključivo Kongres IHF-a kao najviše tijelo federacije, a članstvo u IHF-u je obvezan preduvjet za organiziranje i sudjelovanje na međunarodnim turnirima, uključujući i Olimpijske igre.</s><s>Nacionalni savezi u pravilu osnivaju konfinentalne federacije prema svojoj geografskoj lokaciji, a koje su službeno priznate od strane IHF-a; prema statutu iz 2007. godine, IHF priznaje sljedeće kontinentalne federacije:</s>

<s>Azijska rukometna federacija (AHF)
  Afrička rukometna konfederacija (CAHB)
  Europska rukometna federacija (EHF)
  Oceanijska rukometna federacija (OHF)
  Panamerička federacija momčadskog rukometa (PATHF) (do 2018.)
  Sjevernoamerička i karipska rukometna konfederacija (NACHC)
  Rukometna konfederacija Južne i Srednje Amerike (SCAHC)</s>

<s>I dok četiri kontinentalne federacije nisu sporne, status Oceanije je od 2014. godine izrazito upitan.</s><s>Naime, Oceanijska rukometna federacija (OHF) je 2009. godine službeno raspuštena i zamijenjena Oceanijskom kontinentalnom rukometnom federacijom (OCHF), kojoj su pristupile sve članice bivšeg OHF-a.</s><s>IHF izvorno nije imao problema s ovakvim raspletom tako da je Australija nastupala na međunarodnim natjecanjima sve do 2014. godine, kada je IHF na sastanku u Zagrebu donio vrlo kontroverznu odluku i oduzeo Oceaniji mjesto na međunarodnim natjecanjima.</s><s>Odluka je opravdana činjenicom da OCHF nikada nije službeno priznat od strane IHF-a (što je, statutarno gledajući, točno) te da, kao takva, nema pravo slati svoje predstavnike na međunarodna natjecanja.</s><s>I dok je ova odluka de iure potpuno ispravna, njezina kontroverznost ogledala se u činjenici da je IHF pet godina priznavao OCHF, iako on ni u tom periodu nije bio statutarno prizna, samo da bi se 2014. godine bez adekvatnog objašnjenja odlučio za suprotno; odluka je i danas na snazi tako da, službeno, Oceanija nema međunarodno priznatu kontinentalnu federaciju jer je ona koju priznaje Statut IHF-a zapravo nepostojeća.</s>

<s>Nakon promjena statuta 2018. godine, bivša Panamerička federacija podijeljena je na dvije konfederacije - Sjevernoameričku i karipsku i Južno- i srednjoameričku.</s>

<s>Administracija</s>

<s>Administracija i organizacija IHF-a regulirana je u glavi IV.</s><s>Statuta, koja regulira prava i obveze IHF-ovih tijela.</s><s>Prema Statutu, najviše tijelo IHF-a je Kongres.</s><s>Kongres je sastavljen od po jednog člana svakog nacionalnog saveza, ukupno 204, a redovno se sastaje svake dvije godine (neparne godine), odmah nakon Svjetskog prvenstva; moguće je i sazivanje izvanrednih sjednica.</s><s>Kongres je zadužen za izabiranje dužnosnika IHF-a na četverogodišnje mandate i cijelu seriju drugih poslova, a smatra se da je sjednica valjana ako joj prisustvuje najmanje 51% nacionalnih saveza.</s><s>Glasovanje na sjednicama uvjetovano je ispunjenjem financijskih obveza.</s><s>Predsjednik IHF-a predsjeda sjednicama Kongresa.</s>

<s>Izvršna tijela IHF-a su Vijeće i Izvršni odbor.</s><s>Vijeće se sastoji od predsjednika IHF-a, prvog potpredsjednika, pet (od 2014. godine četiri) kontinentalnih potpredsjednika, glavnog tajnika (pozicija je ukinuta 2011.), blagajnika, petorice predsjednika Odbora i petorice kontinentalnih članova Vijeća, koji se biraju na mandate od četiri godine.</s><s>Vijeće je zaduženo za provedbu odluka Kongresa i Izvršnog odbora i druge administrativne poslove, a sastaje se najmanje dvaput godišnje; odluke se donose običnom većinom.</s><s>Izvršni odbor čine predsjednik, prvi potpredsjednik, glavni tajnik (ukinut 2011.), blagajnik i dva člana Vijeća izabrana od strane Vijeća, koji se također biraju na četiri godine.</s><s>Izvršni odbor je glavno izvršno tijelo IHF-a i predstavlja federaciju na međunarodnoj razini.</s>

<s>Uz ranije navedena, IHF ima još sljedeća tijela: pet trajnih Komisija za izvršavanje tehničkih poslova, radne skupine, i glavni ured.</s>

<s>Predsjednik IHF-a</s>

<s>Predsjednik IHF-a bira se na četverogodišnji mandat od strane Kongresa; ne postoje ograničenja u broju uzastopnih mandata.</s><s>On je glavni koordinator rada IHF-a i obavlja različite administrativne funkcije, među kojima je i predsjedanje sjednicama Kongresa, te predstavlja IHF na međunarodnoj razini.</s><s>Aktualni predsjednik je Hassan Mustafa iz Egipta, koji je izabran 2000. godine.</s>

<s>Spisak predsjednika</s>

<s>Glavni tajnik</s>

<s>Glavni tajnik je dugo vremena bio jedan od najvažnijih izvršnih dužnosnika IHF-a.</s><s>Birao se, također, na mandat od četiri godine, bez ograničenja u broju uzastopnih mandata.</s><s>Posljednji izabrani glavni tajnik bio je Joël Delplanque, izabran 2009. godine, a čiji je mandat završen 2011., kada je funkcija glavnog tajnika zbog različitih statutarnih promjena ukinuta.</s>

<s>Spisak glavnih tajnika</s>

<s>Natjecanja</s>

<s>Svjetska prvenstva 
 IHF Svjetsko prvenstvo u rukometu
 IHF Svjetsko prvenstvo u rukometu za žene
 IHF Svjetsko juniorsko prvenstvo u rukometu
 IHF Svjetsko juniorsko prvenstvo u rukometu za žene
 IHF Svjetsko prvenstvo mladih u rukometu
 IHF Svjetsko prvenstvo mladih u rukometu za žene</s>

<s>Klupska natjecanja 
 IHF Super Globe</s>

<s>Rukomet na pijesku 
 IHF Svjetsko prvenstvo u rukometu na pijesku</s>

<s>Multisportska natjecanja 
 Olimpijske igre
 Olimpijske igre mladih
 Svjetske igre</s>

<s>Ostalo 
 IHF Prvenstvo nacija u usponu
 IHF Interkontinentalni trofej</s>

<s>Aktualni nositelji</s>

<s>Reference</s>

<s>Vanjske veze 
 Službena stranica
 Statut IHF-a</s>

<s>Rukometne organizacije
Međunarodne sportske organizacije
Nastanci 1946.</s>

